cyanic-selkie/wikianc huggingface dataset:
সারা ল্যাঙ্কাশায়ার
পরবর্তী টেলিভিশন অভিনয়গুলির মধ্যে রয়েছে কস্টিউম ড্রামা অলিভার টুইস্ট (২০০৭), লার্ক রাইজ টু ক্যান্ডেলফোর্ড (২০০৮-২০১১) এবং দ্য প্যারাডাইস (২০১২), এবং ঘটনা ভিত্তিক নাটক চেরিশড (২০০৫) এবং ফাইভ ডটার্স (২০১০)। ২০১২ সাল থেকে, ল্যাঙ্কাশায়ার তার সমসাময়িক নাটক ধারাবাহিক লাস্ট ট্যাঙ্গো ইন হ্যালিফ্যাক্স (২০১২-২০২০) এবং হ্যাপি ভ্যালি (২০১৪-বর্তমান) তে তার ভূমিকার জন্য ব্যাপক সমালোচকদের প্রশংসা অর্জন করেছেন। ল্যাঙ্কাশায়ার ফিচার চলচ্চিত্রগুলিতেও উপস্থিত হয়েছেন, যেমন হয়েন ডিড ইউ লাস্ট সি ইয়ুর ফাদার? (২০০৭) এবং ড্যাডস আর্মি (২০১৬), এছাড়াও ওয়েস্ট অ্যান্ড থিয়েটার প্রযোজনা যেমন ব্লাড ব্রাদার্স (১৯৯০), গাইস অ্যান্ড ডলস (২০০৫-২০০৬) এবং বেটি ব্লু আইজ (২০১১) -এ উপস্থিত হয়েছেন।
তার সম্মিলিত অভিনয়ের কৃতিত্ব ল্যাঙ্কাশায়ারকে চার দশকের কর্মজীবনে বেশ কয়েকটি পুরস্কার এবং মনোনয়ন এনে দিয়েছে, যার মধ্যে রয়েছে পাঁচবারের মনোনয়নে দুটি ব্রিটিশ একাডেমি টেলিভিশন পুরস্কার। নাটকে পরিষেবার জন্য তার ২০১৭ সালের জন্মদিনের সম্মানে তাকে অর্ডার অফ দ্য ব্রিটিশ এম্পায়ারের (ওবিই) একজন অফিসার হিসাবে নিযুক্ত করা হয়।
প্রারম্ভিক জীবন এবং কর্মজীবনের শুরু (১৯৬৪ - ১৯৯০)
সারাহ-জেন অ্যাবিগেল ল্যাঙ্কাশায়ার ১০ অক্টোবর ১৯৬৪ সালে ওল্ডহাম, ল্যাঙ্কাশায়ারে জন্মগ্রহণ করেন। তার বাবা, জিওফ্রে ল্যাঙ্কাশায়ার (১৯৩৩-২০০৪), একজন টেলিভিশন চিত্রনাট্যকার ছিলেন, যিনি সোপ অপেরা করোনেশন স্ট্রিট এবং দ্য কুকু ওয়াল্টজের মতো সিটকম কমেডিতে তার কাজের জন্য বিখ্যাত। তার মা হিলডা জিওফ্রের ব্যক্তিগত সহকারী হিসেবে কাজ করতেন। তার তিন ভাই, একজন তার বড়, একজন ছোট এবং একজন যমজ। ল্যাঙ্কাশায়ার ১৯৭৬ থেকে ১৯৮১ সালের মধ্যে ওল্ডহাম হুলমে গ্রামার স্কুলে পড়াশোনা করেন এবং ১৭ বছর বয়সে, তিনি গুরুতর অবসাদজনিত ব্যাধিতে ভুগতে শুরু করেন।
ল্যাঙ্কাশায়ার বলেছেন যে, তিনি কখনই খ্যাতি ও মর্যাদার ধারণা দ্বারা চালিত হননি। তার পটভূমি টেলিভিশনে পর্দার আড়ালে কাজ করার প্রাথমিক আগ্রহকে অনুপ্রাণিত করেছিল। তিনি ১৮ বছর বয়স পর্যন্ত শিল্পকলা প্রদর্শন সম্পর্কে গুরুতর চিন্তা করেননি। গিল্ডহল স্কুল অফ মিউজিক অ্যান্ড ড্রামায় একটি স্থান পাবার পর, ল্যাঙ্কাশায়ার বুঝতে পেরেছিলেন যে, তিনি অভিনয় উপভোগ করেন। তিনি ১৯৮৬ সালে স্নাতক হন, সেখানে একজন ছাত্র হিসাবে তার সময়কে তিনি "অসাধারণ" কিন্তু "মারাত্মক পরিশ্রমসাধ্য এবং বেশ ভীতিজনক" বলে বর্ণনা করেন।
বেশ কয়েকটি রেপার্টরি থিয়েটার কোম্পানির কাছ থেকে প্রত্যাখ্যানের পর, ল্যাঙ্কাশায়ারকে তার প্রথম অভিনয়ের সুযোগ দিয়েছিল হাওয়ার্ড লয়েড-লুইস, ম্যানচেস্টার লাইব্রেরি থিয়েটার কোম্পানির শৈল্পিক পরিচালক, যিনি তাকে একটি ইক্যুইটি কার্ড প্রদান করেছিল। ল্যাঙ্কাশায়ার এই কোম্পানীর সাথে দুটি নাটক, প্যাসিফিক ওভারচারস এবং দ্য বিউটি গেইম, যা তিনি বলেন যে "অভিনেতা হিসাবে আমার ক্যারিয়ারের শুরুটা" গঠন করেছে। তিনি সরাসরি দর্শকদের সামনে তার প্রথম পেশাদার অভিনয়ের অভিজ্ঞতা "ভয়ঙ্কর" বলে মনে করেন, "যেহেতু আমি কিছু দৃশ্যে স্নানের পোশাক পরেছিলাম, আমি হেকড হয়ে গিয়েছিলাম!" তিনি আরও বুঝতে পেরেছিলেন যে ঝুঁকি নেওয়া বা কম পারফর্ম করা তার অভিনয় ক্যারিয়ারের জন্য পরিণতি আনতে পারে। দ্য বিউটি গেমে ডেনিসের ভূমিকার জন্য তাকে ম্যানচেস্টার ইভিনিং নিউজ থিয়েটার অ্যাওয়ার্ডসে সেরা পার্শ্ব অভিনেত্রীর জন্য মনোনয়ন দেওয়া হয়।
২২ বছর বয়সে, ল্যাঙ্কাশায়ার তার প্রথম গুরুতর প্রেমিক, গ্যারি হারগ্রিভসকে বিয়ে করেন, যিনি তার থেকে ১১ বছরের সিনিয়র একজন সঙ্গীত প্রভাষক, যার সাথে তিনি চার বছর আগে প্রথম সাক্ষাত করেছিলেন।
২০০১ সালে তার প্রথম বিবাহের পরিস্থিতির কথা স্মরণ করে, ল্যাঙ্কাশায়ার বলেছিলেন যে, তিনি শুধুমাত্র বিয়ে করেছিলেন কারণ তিনি গর্ভবতী হয়েছিলেন এবং তার ঐতিহ্যগত দৃষ্টিভঙ্গি এবং বিবাহ বন্ধনছাড়া সন্তান জন্মদানে কলঙ্কের ভয় উভয়ই ছিল। থমাস, হারগ্রিভসের সাথে তার প্রথম সন্তান, ১৯৮৭ সালে জন্মগ্রহণ করে; দ্বিতীয় পুত্র, ম্যাথিউ, ১৯৮৯ সালে জন্মগ্রহণ করেন। তার প্রাথমিক ক্যারিরিয়ারে, ল্যাঙ্কাশায়ারের থিয়েটারে উপস্থিতির মধ্যে বড় একটা বিরতি রয়েছে। নিজের আর্থিক সচ্ছলতার জন্য, তিনি তার অভিনয় কাজের পাশাপাশি সালফোর্ড ইউনিভার্সিটিতে পাঁচ বছর ধরে নাটকের শিক্ষক হিসাবে কাজ করেছিলেন।
অ্যাক্টিং এবং ক্যারেক্টারাইজেশনে ভিজিটিং লেকচারার হিসেবে ল্যাঙ্কাশায়ারের সময়কে এক আলোচনায়, বিশ্ববিদ্যালয়ের স্কুল অফ মিডিয়া, মিউজিক অ্যান্ড পারফরম্যান্সের প্রধান অধ্যাপক রন কুক উল্লেখ করেছেন যে, ল্যাঙ্কাশায়ার বিশ্ববিদ্যালয়ের নাটক বিভাগের গঠনমূলক পর্যায়ে "উল্লেখযোগ্য প্রভাব" তৈরি করতে পেরেছিলেন এবং ছাত্রদের প্রযোজনাগুলোও পরিচালনা করতেন।
১৯৮৭ সালে, ল্যাঙ্কাশায়ার করোনেশন স্ট্রিটে ওয়েন্ডি ফার্মারের ভূমিকায় একটি সংক্ষিপ্ত চরিত্রে উপস্থিত হন, যিনি ধারাবাহিকের নিয়মিত জ্যাক ডাকওয়ার্থ (বিল টারমি) এর সম্ভাব্য ভাড়াটে ছিলেন। ১৯৮০-এর দশকের শেষদিকে, তিনি শিশুদের নৃতত্ত্ব ধারাবাহিক ড্রামারমা, এবং আইটিভি সিটকম ওয়াচিং- এর একটি পর্বেও উপস্থিত হন।
১৯৯০ সালে, ল্যাঙ্কাশায়ার তার "বড় বিরতি" পেয়েছিলেন- অ্যালবেরি থিয়েটারে উইলি রাসেলের ব্লাড ব্রাদার্সের প্রযোজনায় লিন্ডার ভূমিকায় অভিনয়ের সময়। যদিও তিনি লন্ডনের ওয়েস্ট এন্ডে পারফর্ম করা পুরোপুরি উপভোগ করেছিলেন, তবে ম্যানচেস্টারে দুটি ছোট বাচ্চাকে লালন-পালন করার অভিজ্ঞতা কঠিন বলে মনে হয়েছিল।
যুগান্তকারী এবং জনপ্রিয় সাফল্য (১৯৯১ - ২০০০)
থাম্ব|করোনেশন স্ট্রিটের সেটে, (২০০৫ সালে চিত্রিত) ল্যাঙ্কাশায়ার ১৯৯১ থেকে ১৯৯৬ পর্যন্ত পাঁচ বছর এই ধারাবাহিকে উপস্থিত হয়েছিলেন ব্লাড ব্রাদার্সে তার কাজ শেষ করার দুই সপ্তাহ পর, ল্যাঙ্কাশায়ার নতুন করোনেশন স্ট্রিটে সুপারমার্কেটের কর্মচারী কার্লি ওয়াটস (কেভিন কেনেডি) এর সহকর্মী রাকেল ওলস্টেনহুলমে চরিত্রের জন্য অডিশন দেন।
ল্যাঙ্কাশায়ার তিন মাসের চুক্তিতে যোগদান করেন, সালফোর্ড ইউনিভার্সিটিতে আরও এক বছরের জন্য পড়াতে থাকেন। রাকেল প্রথম ২৫ জানুয়ারী ১৯৯১-এ আবির্ভূত হন এবং ১০ মে প্রস্থান করেন; মডেলিং ক্যারিয়ার শুরু করার চেষ্টা করার জন্য লন্ডনে চলে এসেছিলেন।  ল্যাঙ্কাশায়ার প্রাথমিকভাবে রাকেলের চরিত্রের জন্য সংরক্ষিত ছিলেন, উল্লেখ্য যে, তার "অম্লীয় দিক" তাকে "রাস্তার কুত্তা" হিসাবে উপস্থাপন করতে পারত যদি এটি অলঙ্কৃত করা হত। তিনি রাকেলের সম্ভাব্যতা তুলে ধরেছিলেন, তাকে আরও কৌতুক করতে হয়েছিল, দর্শকদের সহানুভূতি জাগিয়ে তুলেছিলেন। ২৬ সেপ্টেম্বর এবং ১৯ অক্টোবর ১৯৯১-এর মধ্যে, ল্যাঙ্কাশায়ার হর্নচার্চের কুইন্স থিয়েটারে এডুকেটিং রিতা-য় নাম ভূমিকায় অভিনয় করেছিলেন। ৩০ ডিসেম্বর ১৯৯১-এ রাকেলের পুনঃপ্রবর্তনের পর, ল্যাঙ্কাশায়ার নিজেকে করোনেশন স্ট্রিটে সম্পূর্ণ সময়ের জন্য প্রতিশ্রুতিবদ্ধ হন। তিনি ১৯৯৬ সাল পর্যন্ত ধারাবাহিকটিতে ছিলেন এবং বার্ষিক বেতন £৯০,০০০ পাউন্ড অর্জন করে নিয়েছিলেন।
দুই বছর অভিনয়ের পর তার ১৪ মাসের স্নায়ুবৈকল্য দেখা দেয় কিন্তু তার ঘনিষ্ঠ পরিবার ব্যতীত এটা কেউ জানতো না, যা অতীতের দিকে দৃষ্টিপাত করতো এবং "সবচেয়ে খারাপ জিনিস [তিনি] যে কোন সময় কাজ বন্ধ করে দিতেন। তার অভিজ্ঞতার সবচেয়ে খারাপ সময়ে ল্যাঙ্কাশায়ার নিজেকে "বিছানা থেকে পড়ে যাবার চিন্তায় ভীতসন্ত্রস্ত" হিসাবে বর্ণনা করেছিলেন। তার মা হিলডা তাকে তার অবস্থার জন্য চিকিৎসা সহায়তা চাইতে বাধ্য করেছিলেন, যাকে ল্যাঙ্কাশায়ার বলেন "আমাকে আমার জীবন ফিরিয়ে দিয়েছিল"।
ল্যাঙ্কাশায়ার অনুভব করেছিল যে, তার প্রথম বিবাহও তার অসুখের জন্য অবদান রেখেছিল; ২০০১ সালে, তিনি বলেছিলেন যে যদিও তার বিবাহ দশ বছর স্থায়ী হয়েছিল, এটি "যতটা উচিত ছিল তার তুলনায় ১০ বছর বেশি ছিল"। ১৯৯৫ সালে তিনি হারগ্রিভস থেকে আলাদা হয়েছিলেন; শেষ পর্যন্ত বিবাহবিচ্ছেদ হয়ে যায়। তিনি এই বিচ্ছেদকে "পরিচ্ছন্নতার অভিজ্ঞতা" এবং "রেনেসাঁ" হিসাবে বর্ণনা করেছেন; যা তাকে তার পরিচয়ের অনুভূতি পুনরায় আবিষ্কার করতে সক্ষম করেছিল।
ল্যাঙ্কাশায়ার তার বিষণ্নতা মোকাবেলায় যে পদক্ষেপগুলি নিয়েছিল তার মধ্যে রয়েছে পাঁচ বছর অবিবাহিত থাকা, থেরাপি সেশনে অংশ নেওয়া এবং বিষণ্নতা বিরোধী ওষুধ প্যারোক্সেটিনের প্রেসক্রিপশন নেওয়া।
১৯৯৫ সালের ডিসেম্বরে ল্যাঙ্কাশায়ার স্পিন-অফ স্ট্রেট-টু-ভিডিও চলচ্চিত্র করোনেশন স্ট্রিট- দ্য ক্রুজ -এ অভিনয় করেছিলেন, ৭৫-মিনিটের বিশেষ ভিডিও যাতে ছিল রাকেল এবং কার্লির হানিমুন সম্পর্কে বিস্তারিত। ভিডিওটি ৭৫০,০০০ অনুলিপি বিক্রি হয়েছিল, সবমিলিয়ে £১০ মিলিয়ন পাউন্ড। ল্যাঙ্কাশায়ার তার অন্যান্য কাজের চাপে ১৯৯৬ সালে করোনেশন স্ট্রিট ত্যাগ করেন। তিনি খ্যাতি নিয়েও ক্লান্ত হয়ে পড়েছিলেন, যে ভূমিকা তাকে এনেছিল, ব্যক্তিগত উপস্থিতি এবং টেলিভিশন ম্যাগাজিনের সাক্ষাত্কার থেকে দূরে সরে গিয়েছিলেন। তার চূড়ান্ত দৃশ্যগুলি ২০ মিলিয়ন দর্শককে আকর্ষণ করেছিল। এই ভূমিকায় ল্যাঙ্কাশায়ারের পারফরম্যান্সের জন্য তাকে ১৯৯৬ সালের অক্টোবরে সর্বাধিক জনপ্রিয় অভিনেত্রীর জন্য জাতীয় টেলিভিশন পুরস্কারে মনোনীত করা হয়।
ল্যাঙ্কাশায়ারের পরবর্তী ভূমিকা ছিল জেলা নার্স রুথ গডার্ড আইটিভি নাটক ধারাবাহিক হোয়্যার দ্য হার্ট ইজ, যেটি ১৯৯৭ সালে প্রচার শুরু হয়েছিল। এছাড়াও ১৯৯৭ সালে তিনি বিবিসি, ব্লুমিন' মার্ভেলাসের জন্য একটি সিটকম কমেডি চিত্রায়িত করেছিলেন, যেখানে তিনি লিজ চরিত্রে অভিনয় করেছিলেন, একটি শিশুর জন্য চেষ্টারত একটি কলহপ্রিয় বিবাহিত দম্পতির একজন চরিত্রে।
যাইহোক, দুর্বল দর্শক পরিসংখ্যান এবং জঘন্য সমালোচনামূলক প্রতিক্রিয়ার কারণে সিটকমটি পুনর্নবীকরণ করা হয়নি। ধারাবাহিকটির নেতিবাচক অভ্যর্থনা সম্পর্কে, তার সহ-অভিনেতা ক্লাইভ ম্যান্টেল ব্যঙ্গাত্মকভাবে মন্তব্য করেছিলেন "আমি দেখেছি খুনি এবং ধর্ষকরা আমাদের চেয়ে ভাল করছে"। ল্যাঙ্কাশায়ার ১৯৯৮ এবং ১৯৯৯ সালে তার দ্বিতীয় এবং তৃতীয় ধারাবাহিক  'হোয়্যার দ্য হার্ট ইজ'-এ রুথ গডার্ডের চরিত্রে অভিনয় করতে থাকেন। ১৯৯৮ সালে তিনি সর্বাধিক জনপ্রিয় অভিনেত্রীর জন্য তার দ্বিতীয় জাতীয় টেলিভিশন পুরস্কারের জন্য মনোনীত হন। ফেব্রুয়ারী ১৯৯৯ সালে তিনি কৌতুক অভিনেতা ডন ফ্রেঞ্চের সাথে ব্রিটিশ ডার্ক কমেডি সংকলন ধারাবাহিক মার্ডার মোস্ট হরিডে-তে অতিথি চরিত্রে অভিনয় করেছিলেন। এই জুটি দুজন ইয়ট মহিলার ভূমিকায় অভিনয় করেছিল যাদের যাত্রা মারাত্মক প্রতিক্রিয়ার সাথে শেষ হয়। এপ্রিলে ঘোষণা করা হয় যে, বেতন বৃদ্ধির প্রস্তাব সত্ত্বেও ল্যাঙ্কাশায়ার হোয়ার দ্য হার্ট ইজ ছেড়ে দেবে। সেই সময়ে, হোয়্যার দ্য হার্ট ইজ ছিল ব্রিটিশ টেলিভিশনের তৃতীয় সর্বাধিক জনপ্রিয় নাটক, যা নিয়মিতভাবে ১২ মিলিয়ন দর্শক দেখতো। জানা যায় যে ল্যাঙ্কাশায়ারের সিদ্ধান্তটি এসেছিল বাড়ি থেকে অনেক দূরে ধারাবাহিকটির চিত্রগ্রহণের জন্য। এটাও ভয় ছিল যে দীর্ঘমেয়াদী ধারাবাহিক তার ক্যারিয়ারের ক্ষতি করতে পারে।
১ জানুয়ারী ২০০০-এ, ল্যাঙ্কাশায়ার একটি পর্বের জন্য করোনেশন স্ট্রিটে ফিরে আসেন যেখানে রাকেল কার্লিকে বিবাহবিচ্ছেদের জন্য বলেন। ল্যাঙ্কাশায়ার অনুভব করেছিল যে, এটাই ফিরে আসার উপযুক্ত সময় ছিল, কারণ তিনি এখন একজন আরও আত্মবিশ্বাসী অভিনেত্রী ছিলেন এবং রাকেলকে আরো বয়স্ক হওয়ার আগেই আবার চিত্রিত করতে চেয়েছিলেন। সিরিজের প্রযোজক, জেন ম্যাকনট করোনেশন স্ট্রিটের রাকুয়েলকে বর্ণনা করেন অন্যতম জনপ্রিয় চরিত্র হিসাবে, আর তার ফিরে আসাটা ছিল তার "লক্ষ লক্ষ ভক্ত" জন্য একটি সুযোগ তার কি হয়েছে তা জানার। ল্যাঙ্কাশায়ার এবং কেনেডি পর্বের প্রধান অভিনেতা ছিলেন। জানুয়ারির শেষের দিকে, ল্যাঙ্কাশায়ার বিবিসি ওয়ান নাট্য ধারাবাহিক ক্লকিং অফ-এ ফ্যাক্টরির কর্মচারী ইভন কোলাকোস্কি নামে, এক বিধবার চরিত্রে উপস্থিত হন। ল্যাঙ্কাশায়ার তার চরিত্রায়নে একক মা হিসেবে তার নিজের অভিজ্ঞতা ব্যবহার করেছিলেন। মার্চ মাসে, তিনি টেলিভিশন চলচ্চিত্র সিইং রেড- এ অভিনেত্রী কোরাল অ্যাটকিনস চরিত্রে অভিনয় করেন।
ল্যাঙ্কাশায়ার এরপর বিবিসি ওয়ান লিগ্যাল সিটকম চেম্বার্সের চিত্রগ্রহণে আট সপ্তাহ অতিবাহিত করেন, যেখানে তিনি "উচ্চাভিলাষী" এবং "ধর্মান্ধ" ব্যারিস্টার রুথ কুইর্কের চরিত্রে অভিনয় করেন। ধারাবাহিকটি জুন ২০০০ থেকে প্রচারিত হয়। ২০০০ সালে ল্যাঙ্কাশায়ারের চূড়ান্ত ভূমিকা ছিল দুই পর্বের ড্রামা থ্রিলার মাই ফ্রেজিল হার্টে। ২০০০ সালে ল্যাঙ্কাশায়ারের অভিনয় বেশ কয়েকটি পুরস্কার অর্জন করে। ক্লকিং অফ এবং সিয়িং রেড- এ তার ভূমিকার জন্য ২০০০ সালের সেপ্টেম্বরে টিভি কুইক অ্যাওয়ার্ডে তিনি সেরা অভিনেত্রী নির্বাচিত হন এবং অক্টোবরে ৬ষ্ঠ জাতীয় টেলিভিশন পুরস্কারে সিয়িং রেড জন্য সর্বাধিক জনপ্রিয় অভিনেত্রী নির্বাচিত হন।  ২০০১ সালের মার্চ মাসে টেলিভিশন এবং রেডিও ইন্ডাস্ট্রিজ ক্লাব দ্বারা ক্লকিং অফ এবং সিয়িং রেড- এ তার কাজের জন্য তাকে বছরের সেরা নাটক অভিনয়শিল্পী হিসেবে মনোনীত করা হয়।
"গোল্ডেন হ্যান্ডকাফস" চুক্তি
মার্চ ২০০২ সালে ল্যাঙ্কাশায়ার সালফোর্ড বিশ্ববিদ্যালয় থেকে সম্মানসূচক স্নাতকোত্তর ডিগ্রি লাভ করেন।
এপ্রিলে জানা যায় যে ল্যাঙ্কাশায়ার কমেডি নাটক লাইফ বিগিন্স- এর প্রধান চরিত্রে অভিনয় করতে চলেছেন, যা নির্মাতা মাইক বুলেন ল্যাঙ্কাশায়ারকে মাথায় রেখে লিখেছিলেন। যাইহোক, জুনের মধ্যে, ল্যাঙ্কাশায়ার নাটক থেকে বেরিয়ে আসেন, একটি সম্ভাব্য দীর্ঘ চলমান ধারাবাহিকে প্রতিশ্রুতিবদ্ধ হতে তিনি নারাজ ছিলেন। সেই মাসের শেষের দিকে বিবিসি নিউজ এবং সংবাদপত্র দ্য গার্ডিয়ান জানায় যে, ল্যাঙ্কাশায়ার আইটিভির সাথে তার একচেটিয়া চুক্তি থেকে বেরিয়ে গেছেন, যেটি শরৎকালে মেয়াদ শেষ হওয়ার পরে পুনর্নবীকরণ করা হয় নি। এই সিদ্ধান্তটি ল্যাঙ্কাশায়ারের কাজের চাপ কমানোর এবং অন্যান্য ভূমিকা নেওয়ার স্বাধীনতা পাওয়ার ইচ্ছা থেকে হয়েছিল বলে জানা গেছে। ২০০২ সালের সেপ্টেম্বরে তিনি আইনী তদন্তকারী রোজ লিন্ডেন হিসাবে একটি দুই-অংশের ক্রাইম ড্রামা পাইলট রোজ এবং ম্যালোনিতে হাজির হন। ২২ ডিসেম্বর তিনি টেলিভিশন মুভি বার্থডে গার্ল-এ রাচেল জোন্সের চরিত্রে হাজির হন।
তার আইটিভি চুক্তির অধীনে ল্যাঙ্কাশায়ারের সর্বশেষ ভূমিকা ছিল গার্ট্রুড মোরেল ডিএইচ লরেন্সের ১৯১৩ সালের উপন্যাস সন্স অ্যান্ড লাভার্সের একটি রূপান্তর, যা ২০০৩ সালের জানুয়ারিতে প্রচারিত হয়েছিল। ল্যাঙ্কাশায়ার চিত্রগ্রহণের আগে বেশ কয়েকবার উপন্যাসটি পড়েন এবং জিসিএসই ছাত্রী হিসাবে তিনি কন্যোচিত এবং বৈবাহিক সম্পর্কের থিমগুলির প্রশংসা করতে পারেন নি। ২০০২ সালে সম্প্রচারের আগে মিনি ধারাবাহিকগুলি তাকে তার কর্মজীবনের পথে প্রত্যয়ের অনুভূতি দিয়েছে: "আমি যা করি তা যাই হোক না কেন, আমি অনুভব করেছি যে আমি এমন একটি পর্যায়ে এসেছি যেখানে আমি এর পরে অনুসন্ধান করা বন্ধ করতে পারি"।
পরবর্তী প্রকল্প (২০০৪ - ২০১২)
থাম্ব|330x330পিক্সেল|ল্যাঙ্কাশায়ার ২০০৫ সালের টেলিভিশন চলচ্চিত্র চেরিশড এ অ্যাঞ্জেলা ক্যানিংস চরিত্রে তার তৃতীয় সন্তান গর্ভে হওয়ার সময়, ল্যাঙ্কাশায়ার একটি ১৮-মাসের কর্মজীবনের বিরতি নিয়েছিলেন, যা তার কর্মজীবনের দীর্ঘতম। মার্চ ২০০৩ সালে, ল্যাঙ্কাশায়ার তার তৃতীয় পুত্র জোসেফের জন্ম দেন। কাজে ফিরে আসার পর ল্যাঙ্কাশায়ারের প্রথম কাজ ছিল বিবিসি ওয়ান অ্যান্থলজি সিরিজ দ্য আফটারনুন প্লে -এর একটি পর্বে তার পরিচালনায় আত্মপ্রকাশ। "ভিভা লাস ব্ল্যাকপুল"-এর জন্য তাকে বার্মিংহাম স্ক্রিন ফেস্টিভালে সেরা নবাগত পুরস্কার (বিবিসি বার্মিংহাম দ্বারা স্পনসরকৃত) এবং ২০০৪ সালে রয়্যাল টেলিভিশন সোসাইটি (মিডল্যান্ডস) অ্যাওয়ার্ডে সেরা নিউ ট্যালেন্ট অ্যাওয়ার্ড দেওয়া হয়েছিল। এই উদ্যোগটি ২০০৫ সালে ফিকশনের সেরা নতুন পরিচালকের জন্য তার প্রথম ব্রিটিশ একাডেমি টেলিভিশন পুরস্কারের মনোনয়নও অর্জন করে। ২০০২ সালে পাইলট পর্বের পর ল্যাঙ্কাশায়ার রোজ অ্যান্ড ম্যালোনির জন্য তিনটি দুই-খণ্ডের গল্পের চিত্রায়ন ধারণ করেন। ।
২০০৫ সালে ল্যাঙ্কাশায়ার ১৯৭০-এর দশকের বার্মিংহামে গৃহবধূ হিসেবে দ্য রটারস ক্লাবে অভিনয় করেন। এছাড়াও ২০০৫ সালে তিনি বিবিসি টেলিভিশন চলচ্চিত্র চেরিশড-এ অ্যাঞ্জেলা ক্যানিংসের চরিত্রে উপস্থিত হন, একজন ব্রিটিশ মহিলা যিনি তার দুই শিশু পুত্রকে হত্যার জন্য অন্যায়ভাবে দোষী সাব্যস্ত হয়েছিলেন। ল্যাঙ্কাশায়ার এই প্রকল্পের সাথে জড়িত থাকতে পেরে গর্বিত ছিলেন, তার অগ্নিপরীক্ষার সময় ক্যানিংয়ের চরিত্রের শক্তির ব্যাপক প্রশংসা করা হয়েছিল। ২০০৫ সালের ডিসেম্বরে, ল্যাঙ্কাশায়ার ওয়েস্ট এন্ড থিয়েটারে ফিরে আসেন, পিকাডিলি থিয়েটারে ডনমার ওয়ারহাউস প্রযোজনায় গাইস অ্যান্ড ডলসে মিস অ্যাডিলেডের ভূমিকায় অভিনয় করেন। ২০০৬ সালে ল্যাঙ্কাশায়ার কেবলমাত্র বিবিসি কমেডি নাটক অ্যাঞ্জেল কেক -এ অভিনয় করেছিলেন, গৃহবধূ এবং কেক-নির্মাতা ইলেইন চরিত্রে। নভেম্বরে তিনি ফাইভ প্রামাণ্য ধারাবাহিক ডিসঅ্যাপিয়ারিং ব্রিটেনের একটি পর্ব উপস্থাপন করেন যেখানে তিনি ২০ শতকের গোড়ার দিকে ব্ল্যাকপুলে ওয়েকস সপ্তাহের ছুটির স্মৃতি নিয়ে লোকেদের সাক্ষাৎকার নেন। ফেব্রুয়ারী ২০০৭-এ তিনি ই৪ কিশোর নাট্য ধারাবাহিক স্কিনস -এ উপস্থিত হন। এর পরে বিবিসি ২ টেলিভিশন নাটক সেক্স, দ্য সিটি অ্যান্ড মি -তে আইনজীবী রুথ গিলবার্ট হিসেবে প্রধান ভূমিকায় আবির্ভূত হন। অক্টোবরে, ল্যাঙ্কাশায়ার তার প্রথম ফিচার চলচ্চিত্র, ডেভিড নিকোলসের এন্ড হয়েন ডিড ইউ লাস্ট সি ইউর ফাদার? যেখানে তিনি আন্টি বিটি চরিত্রে অভিনয় করেন। ডিসেম্বরে, তিনি চার্লস ডিকেন্সের ১৮৩৮ সালের উপন্যাস অলিভার টুইস্টের বিবিসির ২০০৭-এর অভিযোজনে মিসেস কর্নির সহায়কের ভূমিকায় অভিনয় করেছিলেন।
২০০৮ এবং ২০১১ এর মধ্যে ল্যাঙ্কাশায়ার বিবিসি ওয়ান সিরিজ লার্ক রাইজ টু ক্যান্ডেলফোর্ড বর্ণনা করেছেন, এটি ১৮৮০ এর দশকে ফ্লোরা থম্পসনের অক্সফোর্ডশায়ার শৈশবের স্মৃতিকথার উপর ভিত্তি করে একটি কস্টিউম ড্রামা। এপ্রিল মাসে, তিনি ডক্টর হু' -এর ২০০৮ ধারাবাহিকের প্রথম পর্বে "একজন রহস্যময়ী এবং শক্তিশালী ব্যবসায়ী" হিসাবে উপস্থিত হন, যাকে ল্যাঙ্কাশায়ার একজন "বিকৃত মেরি পপিনস" হিসাবে বর্ণনা করেছিলেন। ২০০৯ সালে, ল্যাঙ্কাশায়ার বিবিসি ওয়ান মিউজিক্যাল ড্রামা সিরিজ অল দ্য স্মল থিংস -এ অভিনয় করেন। তিনি এথার ক্যাডিকের ভূমিকায় অভিনয় করেছিলেন, একজন পূর্ণ-সময়ের মা যিনি তার স্বামী তাকে ছেড়ে যাওয়ার পরে আরও গ্ল্যামারাস মহিলাদের জন্য গায়কদল শুরু করেন। সেই বছর জুলাইয়ে অভিনেত্রীকে ইউনিভার্সিটি অফ হাডার্সফিল্ড কর্তৃক সম্মানসূচক ডক্টর অফ লেটার্স প্রদান করা হয়। ২০১০ সালে ল্যাঙ্কাশায়ার রোজমেরি নিকোলসকে চিত্রিত করেছিলেন, একজন খুনের শিকারের মায়ের চরিত্র, বিবিসি-এর তিন পর্বের নাটক ফাইভ ডটারস -এ; শিকার এবং তাদের পরিবারের দৃষ্টিকোণ থেকে ইপসউইচ ধারাবাহিক খুনের চিত্র এখানে ফুটিয়ে তোলা হয়েছিল। যদিও এই জুটি কখনও দেখা করেনি, ল্যাঙ্কাশায়ার চিত্রগ্রহণের আগে নিকোলসের সম্মতি পাওয়া গুরুত্বপূর্ণ বলে মনে করেছিল এবং পরে তার চরিত্রে অভিনয়ের জন্য তাকে ধন্যবাদ জানিয়ে একটি চিঠি পেয়ে তিনি স্বস্তি পেয়েছিলেন। এছাড়াও ২০১০ সালে তিনি পুলিশ ড্রামা সিরিজ ইন্সপেক্টর জর্জ জেন্টলিতে অতিথি চরিত্রে অভিনয় করেছিলেন। থাম্ব|287x287পিক্সেল|দ্য নভেলো থিয়েটার, যেখানে ল্যাঙ্কাশায়ার ২০১১ সালে [[বেটি ব্লু আইস|বেটি ব্লু আইজ -এ জয়েস চিলভার্সের ভূমিকায় অভিনয় করেছিলেন]] ২০১১ সালের মার্চ মাসে ল্যাঙ্কাশায়ার নভেলো থিয়েটারে একটি নতুন ক্যামেরন ম্যাকিনটোশ মিউজিক্যাল, বেটি ব্লু আইস -এ অভিনয় শুরু করেন। তিনি জয়েস চিলভারস চরিত্রে অভিনয় করেছিলেন, একজন উচ্চাকাঙ্ক্ষী গৃহিণী, যাকে ল্যাঙ্কাশায়ার "ভঙ্গুর" এবং "কৌতুকপূর্ণ" হিসাবে বর্ণনা করেছিলেন। ইতিবাচক পর্যালোচনা সত্ত্বেও মাত্র ছয় মাস চলার পর ২৪ সেপ্টেম্বর ২০১১ তারিখে লন্ডনে মিউজিক্যালটি বন্ধ হয়ে যায়। তার অভিনয়ের জন্য ল্যাঙ্কাশায়ার সেরা অভিনেত্রীর জন্য লরেন্স অলিভিয়ার পুরস্কারের জন্য মনোনীত হয়েছিলেন। ২০১২ সালে তিনি ২০১০ সালের আপস্টেয়ার্স ডাউনস্টেয়ার্সের পুনরুজ্জীবনের শেষ পর্বে ভদ্রমহিলার দাসী মিস হুইসেট হিসাবে উপস্থিত হন। ২০১২ সালের সেপ্টেম্বরে ল্যাঙ্কাশায়ার ১৯ শতকের শেষের দিকে উত্তর ইংল্যান্ডের একটি ডিপার্টমেন্টাল স্টোরে সেট করা ছয় পর্বের ধারাবাহিক দ্য প্যারাডাইস -এ লেডিওয়্যার প্রধান মিস অড্রে হিসাবে উপস্থিত হতে শুরু করেন। ল্যাঙ্কাশায়ার তার চরিত্রটিকে "একজন সত্যিকারের প্রত্নতাত্ত্বিক স্পিনস্টার" হিসাবে বর্ণনা করেন, যিনি দীর্ঘদিন ধরে নিজের একটি রোমান্টিক জীবন অস্বীকার করে আসছেন এবং যিনি একজন অল্পবয়সী সহকর্মীর দ্বারা অবমাননা অনুভব করতে শুরু করেন।
লাস্ট ট্যাঙ্গো ইন হ্যালিফ্যাক্স এবং হ্যাপি ভ্যালি
২০১৪ সালে, ল্যাঙ্কাশায়ার লাস্ট ট্যাঙ্গো ইন হ্যালিফ্যাক্সের লেখিকা স্যালি ওয়েনরাইটের অপরাধ নাটক হ্যাপি ভ্যালিতে পুনরায় একত্রিত হয়। হ্যালিফ্যাক্সের লাস্ট ট্যাঙ্গো-তে তার অভিনয়ের দ্বারা "বিস্মিত" হওয়ার পরে ওয়েনরাইট ল্যাঙ্কাশায়ারের জন্য আরেকটি ভূমিকা লিখতে আগ্রহী ছিলেন। ল্যাঙ্কাশায়ার একক-দাদী ক্যাথরিন কাউডকে চিত্রিত করেন, একজন পুলিশ সার্জেন্ট যিনি আট বছর আগে ঘটে যাওয়া তার মেয়ের ধর্ষণ এবং পরবর্তীতে আত্মহত্যার পরিণতি বয়ে বেড়াচ্ছেন। এই ভূমিকার জন্য তিনি ২০১৪ সালে সেরা অভিনেত্রীর জন্য টিভি চয়েস পুরস্কার, ২০১৫ সালে সেরা অভিনেত্রীর জন্য রয়্যাল টেলিভিশন প্রোগ্রাম পুরস্কার অর্জন করেন। ২০১৪ সালের সেপ্টেম্বরে রেডিও টাইমস তাকে ব্রিটিশ টেলিভিশন এবং বেতারে ত্রিশজন সবচেয়ে শক্তিশালী মহিলার একজন হিসাবে তালিকাভুক্ত করে। এপ্রিল ২০১৫ সালে তিনি তার চতুর্থ বাফটা টেলিভিশন মনোনয়ন পেয়েছিলেন, সেরা অভিনেত্রী বিভাগে তার প্রথম। জুন ২০১৫ সালে তিনি মন্টে কার্লো টেলিভিশন ফেস্টিভ্যালে একটি নাটক সিরিজে সেরা অভিনেত্রী নির্বাচিত হন।
হ্যাপি ভ্যালিতে বলা গল্পটি বাড়ানোর সিদ্ধান্ত নিয়ে ল্যাঙ্কাশায়ারের উদ্বেগ থাকা সত্ত্বেও, ওয়েনরাইটের "অকৃত্রিম" গল্প বলার ধরন এবং "সততা" তাকে ২০১৬ সালে প্রচারিত দ্বিতীয় সিরিজে ফিরে আসতে রাজি করেয়েছিল। হ্যাপি ভ্যালির দ্বিতীয় সিরিজে তার ভূমিকার জন্য, ল্যাঙ্কাশায়ার সেরা নাটকীয় অভিনয়ের জন্য ২০১৭ জাতীয় টেলিভিশন পুরস্কার, এবং সেরা অভিনেত্রীর জন্য বাফটা টিভি পুরস্কার জিতেন।
২০১৫ - বর্তমান
মার্চ ২০১৫ সালে ল্যাঙ্কাশায়ার রোনাল্ড হারউডের ১৯৮০ সালের নাটক দ্য ড্রেসারের একটি টেলিভিশন অভিযোজনের চিত্রগ্রহণ শুরু করেন। ল্যাঙ্কাশায়ার দ্য ড্রেসারকে "অভিনেতাদের সম্পর্কে লেখা সর্বশ্রেষ্ঠ রচনা" হিসাবে বর্ণনা করেছেন এবং ম্যাককেলেন এবং হপকিন্স সম্পর্কে তিনি বলেন "দুইজন শ্রেষ্ঠ অভিনেতা"- একটি অসাধারণ অভিজ্ঞতা। ২০১৬ সালে আমেরিকান প্রিমিয়াম ক্যাবল চ্যানেল স্টারজ -এ সম্প্রচারের পর, ল্যাঙ্কাশায়ার একটি মুভি বা মিনিসিরিজে সেরা পার্শ্ব অভিনেত্রীর জন্য ২০১৬ সমালোচকদের পছন্দ টেলিভিশন পুরস্কারের জন্য মনোনীত হয়েছিলেন ল্যাঙ্কাশায়ার ২০১৬ সালের ফিচার ফিল্ম ড্যাডস আর্মিতে মিসেস পাইক চরিত্রে অভিনয় করেছিলেন। একই নামের সিটকম কমেডি সিরিজেও। ২০১৭ সালের প্রথম দিকে, তিনি অ্যানিমেটেড প্রি-স্কুল সিরিজ স্কুল অব রোর্স-এ "হেডমনস্ট্রেস" মিসেস টুয়ারলিহর্ন চরিত্রে কণ্ঠ দিতে শুরু করেন, যা সিবিবিস-এ সম্প্রচারিত হয়।
ল্যাঙ্কাশায়ার ২০১৭ সালের শেষের দিকে নোয়েল কাওয়ার্ড থিয়েটারে জেমস গ্রাহামের একটি রাজনৈতিক কমেডি লেবার অফ লাভ -এ মার্টিন ফ্রিম্যানের বিপরীতে অভিনয় করা কথা ছিল কিন্তু ১ সেপ্টেম্বর "ডাক্তারের পরামর্শে" তিনি বিরত থাকেন এবং তার পরিবর্তে ঐ চরিত্রে তামসিন গ্রেগ অভিনয় করেন। ২০১৮ সালে তিনি মিরিয়ম চরিত্রে অভিনয় করেছিলেন - একজন "অভিজ্ঞ, ঐকান্তিক সমাজকর্মী" হিসাবে, কিরিতে, জ্যাক থর্নের লেখা একটি চার পর্বের নাটক সিরিজ, যা চ্যানেল ৪ এবং আমেরিকান অন-ডিমান্ড সার্ভিস হুলু দ্বারা সহ-প্রযোজিত ছিল। মিনি ধারাবাহিকটির কেন্দ্রে রয়েছে এক কালো মেয়ে যে এক সাদা দম্পতির সাথে বসবাস করতো, যে তার পরিবারের সাথে দেখা করার সময় খুন হয়, মিরিয়ম এবং সামাজিক পরিষেবাগুলিকে তদন্তের আওতায় নিয়ে আসে।
পুরস্কার এবং মনোনয়ন
নাটকের সেবার জন্য ২০১৭ সালের জন্মদিনের সম্মানে ল্যাঙ্কাশায়ারকে অফিসার অফ দ্য অর্ডার অফ দ্য ব্রিটিশ এম্পায়ার (ওবিই) নিযুক্ত করা হয়েছিল।
সামির নাসরি
সামির বিন সাইদ নাসরি (سمير نصري, Samir Nasri; জন্ম ২৬ জুন ১৯৮৭) একজন ফরাসি ফুটবলার যিনি ইংরেজ ক্লাব ম্যানচেস্টার সিটির হয়ে প্রিমিয়ার লিগে এবং ফ্রান্স জাতীয় দলের হয়ে অ্যাটাকিং মিডফিল্ডার এবং উইঙ্গার হিসেবে খেলেন। এছাড়া তিনি সেন্ট্রাল মিডফিল্ডার হিসেবেও খেলেন। নাসরি তার প্রায়োগিক দক্ষতা, সৃজনশীলতা, গতি এবং খেলা বুঝতে পারার ক্ষমতার কারণে সুপরিচিত।
শ্রেষ্ঠ কৌতুক চরিত্রে অভিনয় বিভাগে আইফা পুরস্কার
শ্রেষ্ঠ কৌতুক চরিত্রে অভিনয় বিভাগে আইফা পুরস্কার হল ভারতের চলচ্চিত্রে কৌতুক চরিত্রে অভিনয়ের জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে কৌতুক চরিত্রে অভিনয়ের অবদানের স্বীকৃতি হিসেবে এই পুরস্কার প্রদান করা হয়। গোবিন্দ, রিতেশ দেশমুখ, অভিষেক বচ্চন ও বরুণ ধবন দুইবার এই পুরস্কার লাভ করেন।
কুস্তির মঞ্চ
কুস্তির মঞ্চ হলো এমন একটি ঘের দেওয়া মঞ্চ যার উপরে সাধারণত পেশাদার কুস্তির (প্রোফেসনাল রেসলিং) খেলা অনুষ্ঠিত হয়। এটি মুষ্টিযুদ্ধের মঞ্চের অনুরূপে নির্মাণ করা হয়।
রূপরেখা এবং নির্মাণ
ঐতিহ্যবাহী কুস্তি মঞ্চের সাজানোর পদ্ধতি এবং নির্মাণ মুষ্টিযুদ্ধের মঞ্চের সাথে সাদৃশ্যপূর্ণ। মুষ্টিযুদ্ধের মঞ্চের মতো কুস্তি মঞ্চ ইংরেজিতে "স্কোয়ার্ড সার্কেল" ("বর্গাকার বৃত্ত")-র মতো কাব্যিক নামেও পরিচিত।
সাধারণত একটি খাঁড়া ইস্পাত বীমে আটকানো কাঠের তক্তার মঞ্চ বিশেষ হল কুস্তির মঞ্চ। এই মঞ্চের উপর থাকে ফোম-এর গদি যা একটি ক্যানভাস কাপড় দ্বারা আচ্ছাদিত থাকে। বেশিরভাগ কুস্তির মঞ্চে সাধারণত মুষ্টিযুদ্ধের মঞ্চের চেয়ে বেশি গদি এবং অভিঘাত-শোষক নির্মাণ থাকতে দেখা যায়।
সাধারণত মঞ্চের চারপাশে ইস্পাতের কয়েকটি ধাপযুক্ত ছোট সিঁড়ি থাকে যা কুস্তিগীররা মঞ্চে প্রবেশ করতে এবং প্রস্থান করতে ব্যবহার করতে পারেন। মঞ্চের সমস্ত অংশ প্রায়ই বিভিন্ন আক্রমণাত্মক এবং রক্ষণাত্মক পদক্ষেপের অংশ হিসাবে ব্যবহৃত হয়।
কুস্তি মঞ্চের আকৃতি এবং আকারের ভিন্নতা থাকতে পারে। বেশিরভাগের মাপ হয় প্রতি দিকে ১৪ থেকে ২০ ফুটের মধ্যে। এই পরিমাপ করা হয় টার্নবাকলসের মধ্যে। ডাব্লিউডাব্লিউই এবং অল এলিট রেসলিং ২০ ফুট বাই ২০ ফুট মঞ্চ ব্যবহার করে। অতীতে ওয়ার্ল্ড চ্যাম্পিয়নশিপ রেসলিং, এক্সট্রিম চ্যাম্পিয়নশিপ রেসলিং এ এবং বর্তমানে ইমপ্যাক্ট রেসলিং ও রিং অফ অনার ব্যবহার করে ১৮-ফুট বাই ১৮ ফুট মঞ্চের। সাধারণত মুষ্টিযুদ্ধ মঞ্চের চেয়ে কুস্তি মঞ্চের আকার ছোট হয়।
বিভিন্নতা
যদিও চিরাচরিত মঞ্চ অনুষ্ঠানের জন্য ব্যবহার করে ছিল। ইমপ্যাক্ট রেসলিং তখন টোটাল ননস্টপ অ্যাকশন রেসলিং (টিএনএ) নামে পরিচিত ছিল। এটি চালু হয় ২০০৪ সালে এবং ২০১০ সালে চারটি পার্শ্ববিশিষ্ট অর্থাৎ বর্গাকার মঞ্চ ব্যবহারে ফিরে যায়। জুন ২০১৪ সালে তাতে ছয়-পার্শ্বযুক্ত বা ষড়ভুকাকৃতি মঞ্চ ফিরে আসে এবং জানুয়ারী ২০১৮ সালে আবার বাদ দেওয়া হয়।
মিডিয়া
রেসলিং ফিগার চেকলিস্ট স্বীকৃত এবং অনুমতিপ্রাপ্ত খেলনা কুস্তি মঞ্চ ১৯৮৫ সাল থেকে তৈরি শুরু হয়। প্রথমে উৎপাদন শুরু করেছিল এলজেএন এবং রেমকো যথাক্রমে ডব্লিউডব্লিউএফ এবং  এডব্লিউএ এর জন্য এবং পরে অনেক বিশ্বব্যাপী শীর্ষস্থানীয় খেলনা প্রস্তুতকারক যেমন হাসব্রো, ম্যাটেল, জ্যাকস প্যাসিফিক এবং টয় বিজ দ্বারা উৎপাদন চালু হয়।
চারঘাট পৌরসভা
প্রশাসনিক এলাকা
ওয়ার্ডঃ ০৯টি
মৌজাঃ ১১টি
আয়তন ও জনসংখ্যা
মোট আয়তনঃ ১৮.৭৩ বর্গ কি.মি.
মোট জনসংখ্যাঃ ৪২,৪০৬ জন
মোট ভোটারঃ ২৮,৭৮৯ জন
শিক্ষার হার ও শিক্ষা প্রতিষ্ঠান
শিক্ষার হারঃ ৫৮.৪৪%
শিক্ষা প্রতিষ্ঠানঃ
তথ্যসূত্র
https://www.dainikcharghat.com/%e0%a6%b0%e0%a6%be%e0%a6%9c%e0%a6%b6%e0%a6%be%e0%a6%b9%e0%a7%80%e0%a6%b0-%e0%a6%9a%e0%a6%be%e0%a6%b0%e0%a6%98%e0%a6%be%e0%a6%9f-%e0%a6%93-%e0%a6%a6%e0%a7%81%e0%a6%b0%e0%a7%8d%e0%a6%97%e0%a6%be/
ধর্মপ্রচারক
থাম্ব|পাপুয়া নিউ গিনিতে কয়েকজন ক্যাথলিক ধর্মপ্রচারক|alt= একজন ধর্মপ্রচারক বা ধর্ম-অভিযাত্রী হলেন এমন কেউ যিনি কোন ধর্মীয় সংগঠনের পক্ষ থেকে একটি অঞ্চলে ধর্মপ্রচারে যুক্ত থাকেন এবং ধর্মপ্রচারের সুবিধার্থে পাশাপাশি প্রায়শ সামাজিক কার্যক্রম, যেমন শিক্ষা, চিকিৎসা ইত্যাদি পরিচালনা করেন। খান জাহান আলী, শাহজালাল, মেরি টেরিজা বোজাঝিউ প্রমুখ হলেন বিখ্যাত ধর্মপ্রচারক।
খ্রিস্টান ধর্মপ্রচারক বা ধর্ম-অভিযাত্রী
খ্রিস্টধর্ম প্রচার অভিযান গুলোতে সাধারণত এক দেশ বা অঞ্চল থেকে আরেক দেশ বা অঞ্চলে একজন বা কয়েকজন সন্ন্যাসী প্রেরণ করা হয়; এদেরকে ধর্মপ্রচারক বা ধর্ম-অভিযাত্রীও বলা হয়। ধর্ম-অভিযাত্রী শব্দটি গ্রিক শব্দ apóstolos-এর বাংলা অনুবাদ। apóstolos শব্দটির ইংরেজি অনুবাদ missionary। এনসাইক্লোপিডিয়া ব্রিটানিকা অনুসারে সারা বিশ্বের আনাচে কানাচে জোরালো খ্রিষ্টধর্ম প্রচার অভিযানের কারণে বর্তমান বিশ্বের এক তৃতীয়াংশ মানুষ খ্রিষ্টধর্মে অনুসারী। বাইবেলে খ্রিষ্ট ধর্মপ্রচারে উৎসাহ প্রদান করে বলা হয়েছে, "অতএব তোমরা গিয়ে সমস্ত জাতিকে শিষ্য কর, পিতার ও পুত্রের ও পবিত্র আত্মার নামে তাদের বাপ্তিষ্ম দাও, আমি তোমাদের যা যা আদেশ দিয়েছি, সে সমস্ত পালন করতে তাদের শিক্ষা দাও। আর দেখ, আমিই যুগের শেষ পর্যন্ত প্রতিদিন তোমাদের সঙ্গে সঙ্গে আছি।” (মথি ২৮:১৯–২০)
দজলা
দজলা নদী (دجلة) বা দজলা দক্ষিণ-পশ্চিম এশিয়ার একটি নদী। নদীটি তুরস্কে উৎপত্তি লাভ করে ইরাকের ভেতর দিয়ে প্রবাহিত হয়ে ফোরাত নদীর সাথে মিলিত হয়েছে এবং শাত আল আরব নামে পারস্য উপসাগরে পড়েছে।
দজলা নদীর দৈর্ঘ্য ১,৯০০ কিলোমিটার এবং এর নদীবিধৌত অববাহিকার আয়তন ১,১০,০০০ বর্গকিলোমিটারেরও বেশি। নদীটি পূর্ব তুরস্কের পর্বতমালায় উৎপত্তি লাভ করেছে এবং দক্ষিণ-পূর্বে প্রবাহিত হয়ে কিছু সময়ের জন্য সিরিয়া ও তুরস্কের সবচেয়ে পূর্বের সীমান্ত গঠন করে ইরাকে প্রবেশ করেছে। ইরাকের ভেতর দিয়ে এটি সর্পিলাকারে মোটামুটি দক্ষিণ-পূর্ব দিকে ধীর গতিতে প্রবাহিত হয়েছে এবং এর উপত্যকা সমতল ও বিস্তৃত আকার ধারণ করেছে। দক্ষিণ ইরাকে এটি ফোরাত নদীর সাথে মিলিত হয়ে শাত আল আরব নদী গঠন করেছে, যা আরও ১৭০ কিলোমিটার প্রবাহিত হয়ে পারস্য উপসাগরে পতিত হয়েছে। প্রাচীনকালে ফোরাত ও দজলার মধ্যবর্তী অববাহিকাতে বিখ্যাত সব মেসোপটেমীয় সভ্যতা বিকাশ লাভ করেছিল। দজলা নদীর তীরে প্রাচীন আসিরীয় সভ্যতার নিনেভেহ শহরের ধ্বংসাবশেষ অবস্থিত। এছাড়া সেলেউসিয়া ও তেসিফোনে রঅবশেষও আছে এখানে।
দজলার প্রধান প্রধান উপনদী হল বৃহৎ জাব, ক্ষুদ্র জাব, দিয়ালা এবং আল উজায়িম। এগুলি সবই ইরাকের অভ্যন্তরে দজলা নদীর সাথে মিলিত হয়েছে। তবে বৃহৎ জাব নদী তুরস্কে এবং ক্ষুদ্র জাব ও দিয়ালা নদী ইরানে উৎপত্তি লাভ করেছে। দজলা নদীর তীরে অবস্থিত প্রধান শহরের মধ্যে আছে তুরস্কের দিয়ারবাকির এবং ইরাকের মসুল ও বাগদাদ শহর। দজলা নদী অত্যন্ত অগভীর বলে এখানে ছোট নৌকা ছাড়া আর কিছু চালানো যায় না। বিশেষত বাগদাদের পর থেকে নদীটি একাধিক অগভীর শাখার বিভক্ত হয়ে গেছে এবং ঘন জলাভূমির মধ্য দিয়ে অগ্রসর হয়েছে।
অতীতে উচ্চভূমির শীতকালীন বরফগলা পানি এবং শীতের শেষের বৃষ্টিপাতের ফলে দজলা নদীতে প্রায়ই বন্যার সৃষ্টি হত। ১৯৫০ সালে সামারা বাঁধ নির্মাণ করে দজলার অতিরিক্ত পানি মধ্য ইরাকের থারথার অঞ্চলে প্রবাহিত করা হয়। দজলার বয়ে আনা অতিরিক্ত পলিমাটি কমানোরও ব্যবস্থা নেয়া হয়। তবে এর ফলে দক্ষিণ ইরাকে সুপেয় পানির সরবরাহ হ্রাস পায় এবং দক্ষিণ ইরাকে পারস্য উপসাগরের লবণাক্ত পানি দজলার সুপেয় পানির সাথে মিশে যেতে থাকে। ফলে স্থানীয় কৃষির ক্ষতি হয়।
রাজিন্দ্র ধনরাজ
রাজিন্দ্র ধনরাজ (Rajindra Dhanraj; জন্ম: ৬ ফেব্রুয়ারি, ১৯৬৯) ত্রিনিদাদ ও টোবাগোর ব্যারাকপুর এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ লেগ-ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
খেলোয়াড়ী জীবন
১৯৮৭-৮৮ মৌসুম থেকে ২০০০-০১ মৌসুম পর্যন্ত রাজিন্দ্র ধনরাজের প্রথম-শ্রেণীর খেলোয়াড়ী জীবন চলমান ছিল। ত্রিনিদাদ ও টোবাগো দলের সদস্যরূপে বেশ সফলতার সাথে খেলোয়াড়ী জীবন অতিবাহিত করেছিলেন তিনি।
সমগ্র খেলোয়াড়ী জীবনে চারটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন রাজিন্দ্র ধনরাজ। ১৮ নভেম্বর, ১৯৯৪ তারিখে মুম্বইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৭ এপ্রিল, ১৯৯৬ তারিখে সেন্ট জোন্সে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
বোম্বেতে ভারতের বিপক্ষে টেস্ট ক্রিকেটে অভিষেক ঘটে রাজিন্দ্র ধনরাজের। ১৯৭৭ সালে ডেভিড হলফোর্ডের পর তিনিই ওয়েস্ট ইন্ডিজের প্রথম লেগ-স্পিনারের মর্যাদাপ্রাপ্ত হন। উইকেট-রক্ষক জেফ ডুজন মন্তব্য করেছিলেন যে, তিনি ভারতীয়দের জন্যে কামানের গোলা হিসেবে আবির্ভূত হবেন। তবে, খেলায় তিনি দুইটিমাত্র উইকেটের সন্ধান পান। তবে, প্রতিপক্ষের সমীহের কারণ হয়ে দাঁড়ান।
ঐ মৌসুমের শেষদিকে নিউজিল্যান্ডের বিপক্ষে নিজস্ব দ্বিতীয় টেস্টে চার উইকেট লাভ করেন। কিন্তু, ১৯৯৫ সালে ইংল্যান্ড সফরে তিনি একেবারেই ব্যর্থতায় পর্যবসিত হয়েছিলেন। নটিংহামে তার বোলিংয়ের ধার কমে যায় ও ০/১৯১ পান। এরপর তাকে আর একটিমাত্র সুযোগ দেয়া হয়। অ্যান্টিগুয়ায় নিউজিল্যান্ডের বিপক্ষে ২/১৬৫ পান।
ব্যাটিংয়ে মোটেই সুবিধের ছিলেন না ও ১১ নম্বরে ব্যাটিংয়ে নামতেন। আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ে ত্রিনিদাদের পক্ষে দূর্দান্ত খেলা চালিয়ে যেতে থাকেন।
হ্যাভারসীয় নালী
হ্যাভারসীয় নালী (Haversian canal) হলো অস্থিতে অবস্থিত আণুবীক্ষণিক নালিকার সমাহার, যা একযোগে হ্যাভারসীয় তন্ত্র গঠন করে। এর মধ্য দিয়ে স্নায়ু, রক্তবাহ প্রবাহিত হয়, যা অস্থিকোষ (অস্টিওসাইট)-এর পুষ্টির জন্য ও বৃদ্ধির জন্য প্রয়োজনীয়। মূলত এগুলি কর্টিক্যাল অস্থি বা কমপ্যাক্ট অস্থিতে দেখা যায়।
ইতিহাস
হ্যাভারসীয় নালী প্রথম আবিষ্কার ও বর্ণনা করেন ব্রিটিশ চিকিৎসক ক্লপটন হ্যাভার, তার নামেই এটির নামকরণ।
১৯৬১-তে তিনি এটিকে অস্টিওলজিকা নোভা গ্রন্থে উল্লেখ করেন।
গঠন
একটি হ্যাভারসীয় নালী এক বা দুটি রক্তবাহ ও বহু সংখ্যক স্নায়ু ধারণ করে। সমকেন্দ্রীয় আকারে সজ্জিত স্তরগুলিকে ল্যামেলা/ল্যামেলি বলে, যার কেন্দ্রে হ্যাভারসীয় নালী থাকে। এতে আবার ল্যাকুনা নামক অংশের মধ্যে অস্থিকোশ বা অস্টিওসাইট থাকে, যারা ক্যানালিকুলি দ্বারা পরস্পর সংযুক্ত থাকে। এখানে ক্যালসিয়াম, ফসফেট প্রভৃতি খনিজ লবণের সঞ্চয় ঘটে যা অস্থিকে ভিতর থেকে সবল করে তোলে, এটাই অস্থি কলার ধাত্র বা ম্যাট্রিক্স। অস্টিওসাইট ও রক্তবাহের মধ্যে সক্রিয় পরিবহণ দেখা যায়।
অনেকগুলি হ্যাভারসীয় নালী ও ধাত্রের বিস্তীর্ণ অংশ একসাথে গঠন করে হ্যাভারসীয় তন্ত্র বা অস্টিয়ন। এটি অস্থির কার্যগত একক।
অস্থিভঙ্গ
হাড় ভেঙে গেলে হ্যাভারসীয় তন্ত্র ও নালী ক্ষতিগ্রস্ত হয়। এর ফলে হেমাটোমা হতে পারে। অর্থাৎ, হাড়ের মধ্যে রক্তপাত হতে পারে।
রিউম্যাটয়েড আর্থ্রাইটিস
রিউম্যাটয়েড আর্থ্রাইটিস রোগীদের হ্যাভারসীয় নালীগুলি আকারে চওড়া হয়। এতে তখন অস্টিওক্লাস্ট কোশের পরিমাণ বৃদ্ধি পায় ও অস্থি ছিদ্রাল হয়ে দুর্বল হয়ে পরে।
হাতাহাতি লড়াই
হাতাহাতি লড়াই দুই বা ততোধিক ব্যক্তির মধ্যে হাতের (বা হাতে ধরা অস্ত্রের) নাগালের মধ্যে আঁকড়ে ধরা যায়, এমন স্বল্প পাল্লার দূরত্বে শারীরিক লড়াইকে বোঝায়। হাতাহাতি লড়াইয়ে অস্ত্রের ব্যবহার হতে পারে। হাতাহাতি লড়াইয়ের অস্ত্র হিসেবে ছুরি, তরবারি, গদা বা মুগুর, বর্শা বা বল্লম, কুঠার বা যেকোনও ধরনের তাৎক্ষণিকভাবে উদ্ভাবিত অস্ত্র যেমন রান্নার উপকরণ, খননের উপকরণ, খেলার উপকরণ বা সরঞ্জাম, ইত্যাদি ব্যবহার করা হতে পারে। যদিও হাতাহাতি লড়াই মূলত যুদ্ধক্ষেত্রে সামরিক যোদ্ধাদের মধ্যকার এক ধরনের লড়াই নির্দেশ করে, তবে দুই বা ততোধিক ব্যক্তির মধ্যে, যেমন আইনশৃঙ্খলা বাহিনীর কর্মকর্তা, বেসামরিক ব্যক্তি, অপরাধী, ইত্যাদির মধ্যে যেকোনও ব্যক্তি পর্যায়ের শারীরিক লড়াইকেও হাতাহাতি লড়াই বলা হতে পারে।
আঁকড়ানোর দূরত্ব থেকে সামান্য দূরে অবস্থিত পাল্লায় থেকে করা লড়াইকে সাধারণত স্বল্প পাল্লার লড়াই (close combat বা close-quarters combat) বলা হয়। স্বল্প পাল্লার লড়াইয়ে প্রাণঘাতী ও প্রাণঘাতী নয় এমন অস্ত্র ও লড়াইয়ের পদ্ধতি ব্যবহার করা হতে পারে, যা বেসামরিক আইন, সামরিক লড়াইয়ের নিয়মাবলি কিংবা নৈতিক নিয়মাবলির উপর নির্ভর করে। যেসব স্বল্প পাল্লার লড়াইয়ে সামরিক যোদ্ধারা আগ্নেয়াস্ত্র ও অন্যান্য দূরপাল্লার অস্ত্র কৌশলগত স্তরে ব্যবহার করে, সেগুলিকে সমসাময়িক কথোপকথনে স্বল্প পরিসরের লড়াই (close quarter battle) বলা হয়।
মার্কিন সেনাবাহিনী হাতাহাতি লড়াইয়ের প্রশিক্ষণে ব্যবহৃত বিভিন্ন সামরিক লড়াইয়ের পদ্ধতিকে কমব্যাটিভ পরিভাষাটি দিয়ে নির্দেশ করতে পারে, যে পদ্ধতিগুলিতে বিভিন্ন ধরনের সমরকলা ও লড়াই ক্রীড়া থেকে ক্রিয়াকৌশল যুক্ত করা হতে পারে।
পেশাদারি কুস্তি ম্যাচের ধরনসমূহ
পেশাদারি কুস্তিতে বিভিন্ন প্রকারের ম্যাচ হয়। কখনো তা গিমিক অনুযায়ী হয় আবার কখনো স্টোরিলাইন অনুযায়ী। যেহেতু পেশাদারি কুস্তির ইতিহাস অনেক দশকের তাই এর ম্যাচ সবসময় বদলাতে থাকে।
একক ম্যাচ
পেশাদারি কুস্তির বেশিরভাগ ম্যাচ সিঙ্গেল ম্যাচ হয়। যেখানে দুইজন প্রতিযোগী একে অপরের বিরুদ্ধে খেলে। সিঙ্গেল ম্যাচ সাধারণত পিনফলের মাধ্যমে বিজয়ী হয়। এছাড়াও ডিসকোয়ালিফিকেশন, কাউন্টআউট, নকআউট, সাবমিশন এর মাধ্যমে ম্যাচ জিতা যায়।
ট্যাগ টিম ম্যাচ
ট্যাগ টিম ম্যাচ হয় দুই দলের মধ্যে যেখানে প্রতি দলে দুই বা তার অধিক প্রতিযোগী থাকে। এই ম্যাচে প্রতি দলের একজন রিংয়ে থাকে। কুস্তিগিররা তাদের অবস্থান ট্যাগ (হাই ফাইভ) এর মাধ্যমে বদলায়। যাকে ট্যাগ দেওয়া হয় সে রিংয়ে এসে লড়াই করে। একটি সাধারণ ট্যাগ টিম ম্যাচে পিনফল, সাবমিশন, কাউন্টআউট, নকআউট, ডিসকোয়ালিফিকেশনের মাধ্যমে জয় লাভ করা যায়। ডাব্লিউডাব্লিউই এর মতো প্রোমোশনে ট্যাগ টিম ম্যাচে সাধারণত প্রতি দলে দুই জন থাকে। ক্ষেত্রবিশেষে তিন (ট্রিপল থ্রেট) বা চার (ফেটাল-৪-ওয়ে) বা পাচঁজনের মধ্যে হতে পারে। কিন্তু মেক্সিকান প্রোমোশন লুচা লিবারে ডাব্লিউসিডাব্লিউ তে তিন জনের ট্যাগ টিম ম্যাচ সাধারণ ব্যাপার।
টর্নেডো ট্যাগ টিম ম্যাচ
টর্নেডো ট্যাগ টিম বলা হয় অনেকগুলো ট্যাগ টিম একসাথে খেলা বিশেষ করে ডাব্লিউডাব্লিউইতে। এসব ম্যাচ স্টিল কেইজ ম্যাচ, ল্যাডার ম্যাচও হতে পারে।(যদি টাইটেল ম্যাচ হয় তাহলে যদি টাইটেলধারী দলের একজনকে পিন করলেও অপর জনকে পিন না করা পর্যন্ত টাইটেল তাদের কাছে থাকে)
এলিমিনেশন ট্যাগ টিম ম্যাচ
এই ম্যাচগুলো হয় এলিমিনেশনের নিয়মের মধ্যে। যেখানে সবাইকে এলিমিনেট করে যে টিম রিংয়ে থাকে সে বিজয়ী হয়। একটি সহজ উদাহরণ হিসেবে বলা যায় সার্ভাইভার সিরিজ এর ম্যাচ। যেখানে চার বা পাচঁ কখনো কখনো সাতজনও এই ম্যাচগুলো তে অংশ নেয়। এই ম্যাচে সিঙ্গেল ম্যাচের নিয়মে জয় লাভ করা যায়।
ইন্টারজেন্ডার ট্যাগ টিম ম্যাচ
এই ধরনের ট্যাগ-টিম ম্যাচে উভয় লিঙ্গের ব্যক্তিত্ব থাকে। এটি মিশ্র ট্যাগ টিম ম্যাচ থেকে পৃথক একটি ম্যাচের ধরন, যেখানে বিভিন্ন লিঙ্গের কুস্তিগীররা একে অপরের মুখোমুখি হতে পারে। ছয় ব্যক্তির ইন্টারজেন্ডার ট্যাগ টিম ম্যাচগুলোও সাধারণ, ২০০০-এর দশকের গোড়ার দিকে, টিম এক্সট্রিম দ্বারা এটি জনপ্রিয় হয়েছিল।
মিক্সড ট্যাগ টিম ম্যাচ
এই ধরনের ট্যাগ-টিম ম্যাচে মিশ্র লিঙ্গের অথবা মিক্সড আকারের (বামন সাধারণ আকারের কুস্তিগীর সহ) কুস্তিগীররা কুস্তি লড়ে থাকেন। প্রতিটি কুস্তিগীরকে বিভাগ অনুসারে ভাগ করা হয়, যেখানে মিশ্র লিঙ্গের দলগুলোতে পুরুষ বা মহিলা এবং মিক্সড আকারের দলগুলোরতে স্বাভাবিক বা বামন থাকে। একসাথে কেবল একই বিভাগের কুস্তিগীররা একই সময়ে রিংয়ে থাকতে পারে। উদাহরণস্বরূপ, যদি কোনও মহিলা তার পুরুষ সঙ্গীকে ট্যাগ দেয়, তবে উভয় মহিলাই রিং ছেড়ে দিতে হবে এবং উভয় পুরুষ প্রবেশ করবে। যদি একজন বামন তার স্বাভাবিক-আকারের অংশীদারকে ট্যাগ করে, উভয় বামন রিং ছেড়ে দিতে হবে এবং উভয়ই স্বাভাবিক আকারের কুস্তিগীর প্রবেশ করবে।
উইনার টেকস অল ম্যাচ
এই ম্যাচে দুইজন চ্যাম্পিয়ন মুখোমুখি হয়। যেখানে বিজয়ী উভয় টাইটেল নিয়ে নেয়। এটি কোনো চ্যাম্পিয়নশীপ ইউনিফিকেশন ম্যাচ না।
এম্পটি এরেনা ম্যাচ
এটি হচ্ছে একধরনের হার্ডকোর ম্যাচ যেটি শূন্য এরেনায় অনুষ্ঠিত হয়। মানে সেখানে দর্শক থাকে না। শুধুমাত্র রেফারি, কুস্তিগিররা, ধারাভাষ্যকার এবং ক্যামেরাম্যান ছাড়া কেউই এই ম্যাচ চলাকালীন উপস্থিত থাকে না। এই ম্যাচ পরে ভিডিওটেপ বা দেখানো হয়। উদাহরণ হিসেবে বলা যায় দ্য রক এবং ম্যানকাইন্ড এর ম্যাচ যেটি ডাব্লিউডাব্লিউএফ চ্যাম্পিয়নশীপের জন্য হয়েছিল। যেটি হয়েছিল জানুয়ারি ৩১, ১৯৯৯ সালে ডাব্লিউডাব্লিউএফ এর সুপার বউল হাফটাইম শো তে। এম্পটি এরেনা ম্যাচ খুবই দুষ্প্রাপ্য কারণ এই ম্যাচগুলো দর্শক দেখে না এবং এদের টিকিট বিক্রি করা হয় না।
ফলস কাউন্ট অ্যানিহোয়াইর ম্যাচ
ফলস কাউন্ট অ্যানিহোয়াইর ম্যাচে যেকোনো জায়গায়, এরেনার যেকোনো অংশে একজন কুস্তিগির কে শুধুমাত্র পিন করে ম্যাচ জিতা যায়। এ ম্যাচে কাউন্টআউটের রুলও রয়েছে। এ ম্যাচটিকে হার্ডকোর বানানোর জন্য এই ম্যাচটি সাধারণত নো ডিসকোয়ালিফিকেশন রুলে হয়। ম্যাচ চলাকালীন কুস্তিগিররা হাতের কাছে যা পায় তা দিয়েই ম্যাচ খেলতে পারবে।
এটির পরিবর্তনকৃত ম্যাচে পিন কুস্তিগিররা রেফারির ১০ বা ৩০ কাউন্টের মধ্যে যদি রিংয়ে আসতে না পারে তাহলে অপর কুস্তিগির কে বিজয়ী ঘোষণা করা হয়।
এই ম্যাচের স্টিপুলেশন এর একটি নতুন পরিবর্তন হলো সাবমিশন কাউন্ট অ্যানিহোয়াইর। যেটি ব্রেকিং পয়েন্টে ডিএক্স আর দ্য লিগেসির ম্যাচের মাধ্যমে অভিষিক্ত হয়।
সাধারণত ফলস কাউন্ট অ্যানিহোয়াইর ম্যাচে এরেনার যেকেনো জায়গায় পিন করে ম্যাচ জিততে হয়। কিন্তু মাসএকার:ইন ইউর হাউজে হার্ডকোর হলি অল স্নোকে একটি নদীর তীরে পিন করেছিল।
ফ্ল্যাগ ম্যাচ
এই ম্যাচটি হলো ক্যাপচার দ্য ফ্ল্যাগ এর পেশাদারি কুস্তি সংস্করণ। যেখানে দুইটি পতাকা দুই বিপরীত টার্নবাকলে থাকে। এই ম্যাচে কুস্তিগির তার দেশের পতাকা নেওয়ার চেষ্টা করে আর অন্য কুস্তিগির বাধা দেয়। যে পতাকা নিতে সক্ষম হয় সেই বিজয়ী হয়। যদি রেফারির ফলাফল নির্ধারণ করতে সমস্যা হয় তাহলে কুস্তিগিররা আবার পতাকা টার্নবাকলে রাখে এবং ম্যাচ পুনরায় শুরু হয়। এই ম্যাচ শেষে বিজয়ী কুস্তিগিরের দেশের জাতীয় সঙ্গীত বাজানো হয়। যেমনটা অলিম্পিকে গোল্ড মেডেল জিতলে করা হয়। মূলত এই ম্যাচে ফেস কুস্তিগিরদের দেশপ্রেম দেখানো হয়।
রিডিইউসড ক্লোথিং ম্যাচ
এটি নারীদের রেসলিং ম্যাচ। যেখানে তারা শুধু লিংগেরি, বিকিনি, স্কুলগার্ল আউটফিট, ভিজা কাপড় বা নগ্ন হয়ে রেসলিং করে। নেকড ওমেন রেসলিং লীগ এ এরকম নগ্ন ম্যাচ অনুষ্ঠিত হয় যেখানে নারী রেফারি নগ্ন অবস্থায় থাকে।
হ্যান্ডিক্যাপ ম্যাচ
এরকম ম্যাচে একজন কুস্তিগির বা একটি ট্যাগ টিম তাদের থেকে দুই বা তিনজনের সাথে ম্যাচ খেলে। যেমন একজনের সাথে দুইজন বা দুইজনের সাথে তিনজন ম্যাচ খেলে। সাধারণত একজন বেবিফেস কুস্তিগির দুইজন বা টিমের সাথে (হিল) ম্যাচ খেলে যেখানে তারা অন্যায়ভাবে সুযোগ নেয়ার চেষ্টা করে। ২-অন-১ হ্যান্ডিক্যাপ ম্যাচ ট্যাগ টিম নিয়মে হয় যেখানে একজন কুস্তিগির রিংয়ে থাকে। এবং একে অপর কে ট্যাগ করতে পারে। মূলত ১৯৮০-৯০ এর দশকে হ্যান্ডিক্যাপ ম্যাচ খেলা শুরু হয়। যেখানে বিশালদেহের কুস্তিগিররা (যেমন: কিং কং বাডি, বিগ ভ্যান ভেদার, ইয়োকুজনা) প্রতিপক্ষকে টিমকে অধিক ডমিনেট করার মাধ্যমে তাদের গিমিক ফুটিয়ে তুলতো।
আয়রন ম্যান ম্যাচ
এই ম্যাচটি হয় একটি নির্দিষ্ট সময়ের মধ্যে। নির্দিষ্ট সময়ের মধ্যে যে কুস্তিগির সবচেয়ে বেশিবার জিতবে সে ম্যাচে জয়ী হবে। যেখানে পিনফল, সাবমিশন, ডিসকোয়ালিফিকেশন আর কাউন্টআউটের মাধ্যমে ম্যাচ জিতা যায়।
লাম্বারজ্যাক ম্যাচ
লাম্বারজ্যাক ম্যাচে কয়েকজন কুস্তিগীর (যারা এই ম্যাচে খেলছে না) তারা রিংয়ের চারপাশে ঘিরে রাখে। লাম্বারজ্যাক ম্যাচে কুস্তিগিররা রিংয়ের বাইরে গেলে লাম্বারজ্যাকসরা (যারা লাম্বারজ্যাকে অংশগ্রহণ করে) তাদের রিংয়ে ফেরত পাঠায়। নারী লাম্বারজ্যাক হলে তাদের লাম্বারজিলস বলে। লাম্বারজ্যাক ম্যাচ চলাকালীন রিংয়ের বাইরে হিল এবং ফেস কুস্তিগিরদের ব্রল এই ধরনের ম্যাচের সাধারণ বিষয়। এছাড়াও হিল ও ফেস কুস্তিগিররা আলাদা দল থাকায় মাঝেমাঝে হিল রা রিংয়ের ভিতরে অন্য আরেক হিল কুস্তিগির (রিংয়ের দুইজন প্রতিযোগীর যেকোনো একজন) এর সাহায্যে করে।
স্ট্রিপ ম্যাচ
এই ধরনের ম্যাচে পিনফল বা সাবমিশনের মাধ্যমে জয়ী হয় না। জয়ী হতে হলে প্রতিপক্ষ কুস্তিগিরের কাপড় খুলে ফেলতে হয়। এটিটিউড এরা তে নারী কুস্তিগিররা এই ধরনের ম্যাচ খেলতো।
ব্রা অ্যান্ড প্যান্টি ম্যাচ
ব্রা এন্ড প্যান্টি ম্যাচ মূলত নারী কুস্তিগিরদের ম্যাচ। এই ম্যাচে যে আগে প্রতিপক্ষের ব্রা বা প্যান্টি খুলে ফেলবে সে বিজয়ী হবে।
টুক্সেডো ম্যাচ
এই ম্যাচ হয় দুইজন পুরুষ প্রতিযোগী মুখোমুখি হয় যেখানে প্রতিযোগী রা একে অপরের টুক্সেডো খুলার চেষ্টা করে। যে টুক্সেডো খুলতে সক্ষম হয় তাকে বিজয়ী ঘোষণা করা হয়।
নন রেসলিং ম্যাচ
নন রেসলিং ম্যাচ অনুষ্ঠিত হয় ভিন্ন রকম এক নিয়মে। যেখানে পেশাদার কুস্তির বাইরে রেসলিং ম্যাচ অনুষ্ঠিত হয়।
আর্ম রেসলিং ম্যাচ
একটি আর্ম রেসলিং ম্যাচ অনুষ্ঠিত হয় আর্ম রেসলিং এর রুলস অনুযায়ী।
বক্সিং ম্যাচ
বক্সিং ম্যাচ অনুষ্ঠিত হয় বক্সিং এর নিয়মানুযায়ী। যেখানে কুস্তিগিররা বক্সিং গ্লাভস পরে এবং রাউন্ড অনুযায়ী ম্যাচ হয়। সাধারণ এসব ম্যাচে শেষ হয় যখন একজন কুস্তিগির চিটিং করে বা পেশাদারি কুস্তির মুভস গুলো ব্যবহার করে।
মিক্সড মার্শাল আর্টস ম্যাচ
মিক্সড মার্শাল আর্টস (এমএমএ) ম্যাচ অনুষ্ঠিত হয় নিজস্ব নিয়মানুযায়ী। যেখানে পিনফলের মাধ্যমে জয়ী হওয়া যায় না।
সুমো ম্যাচ
সুমো ম্যাচ অনুষ্ঠিত হয় সুমোর নিয়মে। যেখানে একজন কুস্তিগির অপর কুস্তিগিরের দেহের যেকেনো অংশ ম্যাটে স্পর্শ করাতে পারলেই বিজয়ী হয়।
হার্ডকোর রুলস ভিত্তিক ম্যাচ
হার্ডকোর ম্যাচ হলো যেখানে প্রথাগত পেশাদারি কুস্তির নিয়ম প্রয়োগ করা হয় না। সাধারণ ভাবে বলতে গেলে "নো ডিসকোয়ালিফিকেশন" রুলের ম্যাচ। কয়েকটি হার্ডকোর ম্যাচ হলো স্ট্রিট ফাইট, এক্সটিম রুলস ম্যাচ, আল্ট্রাভায়োলেন্ট রুলস ম্যাচ (সিজেডডাব্লিউ এর নতুন হার্ডকোর ম্যাচ যেখানে ল্যাডার, টেবিল, স্টিল চেয়ার, টাম্বটেকস, বার্বেট ওয়্যার, হুইট ওয়েকারস, লাইচ টিউব এবং আগুন যুক্ত থাকে), হার্ডকর এক্স-ট্রিম ম্যাচ (হার্ডকোর মম্যাচের একটি সংস্করণ যেখানে অন্যান্য হাতিয়ার ছাড়াও জলন্ত টেবিল, জলন্ত চেয়ার, রেজার ওয়্যার, কাঁচের এর টুকরা, বার্বেট ওয়্যারে মুড়ানো হাতিয়ার যুক্ত থাকে), নো হোল্ডস ব্যারেড ম্যাচ, বিম্বো ব্রল (নারীদের হার্ডকোর ম্যাচ) এবং গুড হাউসকিপিং ম্যাচ (যেখানে রান্নাঘরের হাতিয়ার যুক্ত থাকে)
বার্বেট ওয়্যার স্টিল কেইজ ম্যাচ
বার্বেট ওয়্যার স্টিল কেইজ ম্যাচ একটি সাধারণ স্টিল কেইজ ম্যাচের মতো না। এই ম্যাচগুলোতে স্টিল কেইজ বার্বেট ওয়্যার দিয়ে মুড়ানো থাকে। এই ম্যাচের আরেকটি পরিবর্তমান ম্যাচ হলো রেজার ওয়্যার ম্যাচ।
ক্লক ওয়ার্ক অরেঞ্জ হাউজ অফ ফান ম্যাচ
ক্লকওয়ার্ক অরেঞ্জ হাউজ অফ ফান ম্যাচটি রাভেন'স হাউজ অফ ফান বা সহজভাবে হাউজ অফ ফান ম্যাচ নামে পরিচিত। এ ম্যাচটি একজন পেশাদার কুস্তিগীর রাভেন তৈরি করেছে। এটি একটি সিঙ্গেল ম্যাচ যেখানে রিং পোস্টের পাচঁ থেকে ছয় ফুট উপরে স্টিল চেইন ঝুলানো থাকে। আর বিভিন্ন পোস্টে বিভিন্ন ধরনের স্টিল চেইন আে হাতিয়ার থাকে। প্রথম ম্যাচে এই ম্যাচ জেতার একটাই উপায় ছিল যেটা ছিল প্রতিপক্ষকে রাভেন'স পার্চ এ ছুড়ে ফেলার পর দুইটি টেবিলের মধ্যে ছুড়ে মারা। পরে এটিকে ফলস কাউন্ট অ্যানিহোয়াইর ম্যাচে রূপান্তর করা হয়।
ফ্যান'স ব্রিং দ্য ওয়েপুন ম্যাচ
এই ম্যাচে দর্শকরা হাতিয়ার নিয়ে আসে। মাঝেমাঝে এগুলো রিং সাইডে থাকে। এই ধরনের ম্যাচ ইসিডাব্লিউ তে বেশি জনপ্রিয় যেটি এখন বন্ধ হয়ে আছে।
ফার্স্ট ব্লাড ম্যাচ
এই ম্যাচটি একটি নো ডিসকোয়ালিফিকেশন ম্যাচ যেখানে প্রতিপক্ষকে আগে রক্তাক্ত করলে ম্যাচ জেতা যায়। একই ধরনের একটি ম্যাচ "স্যাডিস্টিক ম্যাডনেস" যেটি টোটাল ননস্টপ অ্যাকশন রেসলিং দ্বারা তৈরিকৃত, যেখানে একজন কুস্তিগিরকে পিন করতে হয়।
লাস্ট ম্যান স্ট্যান্ডিং ম্যাচ
এটি একটি হার্ডকোর স্টাইলের ম্যাচ যেখানে নকআউট এর মাধ্যমে বিজয়ী হওয়া যায়। কোনো কুস্তিগির যদি রেফারির ১০ কাউন্টের আগে উঠতে সক্ষম না হয় তবে প্রতিপক্ষ ম্যাচের বিজয়ী হবে। এটি বক্সিং এর নকআউট এর সাথে মিলে যায়। এরকম সাদৃশ্যপূর্ণ ম্যাচ টেক্সাস ডেথ ম্যাচ (বা মেক্সিকান ডেথ ম্যাচ) যেখানে একজন কুস্তিগির যদি রেফারির ১০ কাউন্টের মধ্য টেপআউট করে তাহলে প্রতিপক্ষ জয়ী হয়।
নো কাউন্টআউট ম্যাচ
নো কাউন্টআউট ম্যাচে যেখানে দুজন প্রতিযোগীই রিংয়ের বাইরে থাকতে পারবে এবং রিংয়ের বাইরে ১০ বা ২০ সেকেন্ডের মতো পড়ে থাকতে পারবে।
নো হোল্ডস বারড ম্যাচ
একটি নো হোল্ডস বারড ম্যাচ "নো ডিসকোয়ালিফিকেশন" ম্যাচ হিসেবেও পরিচিত। কখনো কখনো "অ্যানিথিং গো'স ম্যাচ", "বুট ক্যাম্প ম্যাচ" ও রাভেন'স রুল ম্যাচ ও বলা যায়। যেখানে একজন কুস্তিগির আরেকজনের হস্তক্ষেপের ফলে এবং বিভিন্ন হাতিয়ার ব্যবহারের ফলে ডিসকোয়ালিফাই হয় না। এটির মূল পার্থক্য হলো প্রথাগত হার্ডকোর ম্যাচগুলোই বিভিন্ন হাতিয়ার ব্যবহারের কথা বলা থাকলেও এটিতে চাইলেই ব্যবহার করতে পারে। আর ম্যাচের পিনফল রিংয়ের ভিতরে হতে হয়। নাহলে এটি একটি স্ট্রিট ফাইট হিসেবে পরিচিতি পেত।
টাইপেই ডেথম্যাচ
টাইপেই ডেথম্যাচে কুস্তিগিরদের প্রতিপক্ষকে কাঁচে ছুড়ে মারা, ভাঙ্গা গামে আটকিয়ে রাখা যায়। ম্যাচগুলোতে পিনফল, সাবমিশন এবং পালিয়ে যাওয়ার মাধ্যমে জয়ী হওয়া যায়।
মার্গমকলী
থাম্ব| মার্গ‌মকালী একটি শিল্প ও সাংস্কৃতিক উৎসবের সময় পরিবেশন করা হচ্ছে। মার্গ‌মকালি ( মালায়ালাম : മാർഗ്ഗംകളി, মার্গ্গংকল়ি ) হল কেরালা রাজ্যের সেন্ট টমাস খ্রিস্টান সম্প্রদায়ের একটি প্রাচীন ভারতীয় নৃত্য। এই নৃত্য মূলত কনায়া বা দক্ষিণপন্থী খ্রিস্টান নামে পরিচিত এন্ডোগামাস উপ-সম্প্রদায়রা অনুশীলন করেন।    নৃত্যটির মাধ্যমে থমাস দ্য এপোস্টেলের জীবন ও ধর্মপ্রচারের কাহিনী বর্ননা করা হয়। নৃত্য পরিবেশনার ভিত্তি হল থমাসের তৃতীয় শতাব্দীর অপোক্রিফাল অ্যাক্টস।
উৎপত্তি
মার্গমকালীর সম্ভাব্য উৎপত্তি সম্পর্কে বিভিন্ন মত রয়েছে। ডায়াস্পোরার ইহুদি বিবাহের গান এবং নাচের সাথে এর সম্পর্ক পাওয়া যায়। পণ্ডিতরা মালাবার ইহুদি নৃত্য এবং গান এবং মার্গামকালির নৃত্যের মধ্যে সাধারণ সম্পর্ক খুঁজে পেয়েছেন। এছাড়াও, জুসে এবং সালভা ওয়েলের মতো পণ্ডিতরা কনায়া খ্রিস্টান এবং মালাবার ইহুদিদের রীতিনীতি এবং আচার-অনুষ্ঠানের মধ্যে অনেক মিল খুঁজে পেয়েছেন। ভিনমতে এটি ব্রাহ্মণ সম্প্রদায়ের একটি নৃত্য সঙ্গম কালী থেকে উদ্ভূত হয়েছে।  আবার অনেকে এও বলে যে এটি কেরালার নাম্বুদিরি ব্রাহ্মণদের একটি শিল্প পরিবেশনা ইয়াথ্রা কালী থেকে উদ্ভূত হয়েছে।
মালয়ালম ভাষায় "মার্গম" মানে পথ বা সমাধান, কিন্তু ধর্মীয় প্রেক্ষাপটে এটি পরিত্রাণ লাভের পথ হিসেবে পরিচিত। খ্রিস্টধর্মে ধর্মান্তরিত করার প্রক্রিয়াটি সম্প্রতি কেরালায় "মার্গাম কুডাল" নামে পরিচিত ছিল। এই লোকশিল্পের বেশিরভাগই সেন্ট টমাস, প্রেরিতের মিশনের সাথে জড়িত। মূলত মার্গ‌মকালী নৃত্য মালাবারে সেন্ট টমাসের আগমন, তার অলৌকিক কাজ ও জীবনির বর্ণনা দেয়। এই বিবরণগুলি দিতে মার্গমকালীর গানে বিভিন্ন স্তবক অন্তর্ভুক্ত করা হয়েছে। মালাবার উপকূলের সিরিয়ান খ্রিস্টানদের মধ্যে কেরালার মার্গ‌মকালী সেন্ট থমাসের প্রাচীন ও পবিত্র ঐতিহ্যের একটি গুরুত্বপূর্ণ উপাদান।
নৃত্য পরিবেশনা
থাম্ব| কনায়া মারগম কালী সাধারণত, ঐতিহ্যবাহী " চাট্টায়ুম মুন্ডুম " পরিহিত এক ডজন নর্তকী গান গায় এবং হাততালি দিয়ে নীলাবিলাক্কুর প্রদীপের চারপাশে গোল সমূহ রচনা করে নৃত্য পরিবেশন করে। প্রদীপটি খ্রীষ্টর এবং অভিনয়শিল্পীরা তার শিষ্যদের প্রতিনিধিত্ব করে। সাধারণত দুটি অংশে ("পদম")  এই নৃত্য পরিবেশিত হয়। কৃত্রিম তলোয়ার এবং ঢালের ব্যবহার নাচকে আকর্ষণীয় মোড় দয়েয়। বাজনা হিসাবে দুটি ছোট পাম আকারের করতাল ছাড়া অন্য কোনো যন্ত্র ব্যবহার করা হয়না। এটি মূলত পুরুষদের দ্বারা পরিবেশিত হত, কিন্তু আজকাল মহিলারাও এই নাচ পরিবেশন করে।
খাদ্য অপচয়
খাদ্য অপচয়, খাদ্য বর্জ্য বা খাদ্য নষ্টকরণ বলতে অভুক্ত খাদ্যকে বর্জ্য হিসেবে ফেলে দেওয়ার ঘটনাটিকে বোঝানো হয়। খাদ্য ব্যবস্থার সর্বত্র যেমন খাদ্য উৎপাদন, খাদ্য বিতরণ, খাদ্য খুচরা বিক্রয় এবং খাদ্য ভোগ, ইত্যাদি বিভিন্ন স্তরে বহু বিভিন্নভাবে খাদ্যের অপচয় ঘটে। বিশ্ব পর্যায়ে উৎপাদিত খাদ্যের এক-তৃতীয়াংশ থেকে অর্ধেক পরিমাণ অপচয় বা নষ্ট হয়। নিম্ন-আয়ের দেশগুলিতে বেশিরভাগ অপচয় উৎপাদন পর্যায়ে ঘটে। অন্যদিকে উন্নত দেশগুলিতে ভোক্তা পর্যায়ে, প্রতি বছর জনপ্রতি প্রায় ১০০ কিলোগ্রাম হারে খাদ্যের অপচয় ঘটে।
খাদ্যের অপচয় জলবায়ু পরিবর্তনে কৃষির নেতিবাচক প্রভাবের অন্যতম উপাদান। এছাড়া এটিকে পরিবেশগত আরও বিভিন্ন সমস্যার সৃষ্টির জন্য দায়ী করা হয়। খাদ্য ও কৃষি সংস্থা ২০১৪ সালে হিসাব করে যে খাদ্যের অপচয়ের কারণে বিশ্বব্যাপী প্রতি বছর ২.৬ লক্ষ কোটি মার্কিন ডলার সমমূল্যের অর্থনৈতিক, পরিবেশগত ও সামাজিক ক্ষতির সৃষ্টি হয় এবং এটি বিশ্বে শতকার ৮ ভাগ গ্রিনহাউজ গ্যাস নিঃসরণের জন্য দায়ী। অধিকন্তু, যেসব অপচয়কৃত বা নষ্ট খাদ্য পুনরুদ্ধার করে অন্য কাজে লাগানো হয় না (যেমন কম্পোস্ট সার), সেগুলি পরিবেশের উপর বহুসংখ্যক নেতিবাচক পরিণামের কারণ হয়ে দাঁড়ায়। উদাহরণস্বরূপ জৈব বর্জ্যের জীবাণু কর্তৃক অবাত হজমের ফলে যেসব আবর্জনাভূমি গ্যাস উৎপন্ন হয়, সেগুলি মিথেন নামক গ্রিনহাউস গ্যাসের প্রধান একটি উৎস। খাদ্য বর্জ্যে যে ফসফরাস থাকে, সেগুলি পুনরুদ্ধার না করার ফলে ফসফেট খনন বৃদ্ধি পায়। এছাড়া খাদ্য ব্যবস্থার সমস্ত স্তরে খাদ্য অপচয় হ্রাস করলে এগুলিতে পানি, ভূমি ও অন্যান্য সম্পদের ব্যবহার হ্রাস পাবে, ফলে পরিবেশের উপরে কৃষির নেতিবাচক প্রভাব হ্রাস পাবে।